JohanHeinsen/ENO huggingface dataset:
Ribe Stifts Adresseaviser, 1834-05-23
J det værste Tilfælde, mene de, vil den franske Nation ikke unddrage det sin Bistand, og den franske Regjering vil, med eller imod sin Villie, see sig foranlediget til at komme til Hjælp. Constitutionel mener, at der behøves kun at lade et, Juli Frankerig værdigt, Sprog høre imod Østerrig og Sardinien, forat befrie Schweiz fra alle videre Anfægtelser; og den er viis paa, at et saadan Sprog ufeilbarlig kan ventes af Regjeringen. - National er derimod af en anden Mening. Vistnok troer den, at den franske Nation aldrig vil taale, at den hellige Alliance foranstalter en Occupation af Schweitz; men at den meget mere vilde beskylde Regjeringen for Høiforræderi, dersom denne ved en saadan Leilighed vilde lægge Hænderne i Skjødet. Men en diplomatisk Jndblanding fra Regjeringens Side i Schweitzernes Stridigheder med fremmede Hoffer vilde, efter dens Mening, have en lammende og afkræftende Virkning paa Schweitz's selvstændige Energi. "Erfaring", siger den, har destoværre givet os alt formange Exempler paa, at ethvert politisk Forhold, som vor Regjering lægger Hænderne paa, strax begynder at visne og hendøe. Vor Regjering er det, hvis paatagne Protectormine har lagt Polen i Graven, har smedet Jtalien paa ny i de gamle Lænker og bragt Belgien saavidt, at det hverken kan leve eller døe". Den bedste Borgen for et heldigt Udfald af Schweitzer-Anliggender finder denne Tidende i den Fædrenelandskjærlighed og Kraft, som Schweitzerne i de sidste Aar have lagt for Dagen; thi den troer, at man vil først betænke sig et Par Gange, inden man angriber et Folk. der saa ofte har viist, at det veed at forsvare sin Arne. Til Slutning beder National ydmygst, at den franske Regjering vil spare sig den Uleilighed, at gaae Schweiz tilhaande med sin meget formaaende Jndflydelse, som den ikke meener vil formaae Andet, end maaskee at bevæge Landdagen til feig Eftergivenhed. - Coureren fra Lyon indeholder nu en officiel Angivelse af Tallet paa de under de sidste Uroligheder faldne og saarede Militære. Jfølge denne bleve 27 Officerer og 88 Soldater dræbte, 43 Officerer og 317 Soldater saarede. De faldne og saarede Jkke Militæres Antal angives i samme Blad til det Dobbelte.
Ribe Stifts Adresseaviser, 1834-05-23
Spanien. En Skrivelse fra Madrid af 7de d. M. omtaler, som et almindelig Rygte, at den spanske Regjering allerede havde ratificeret den tidt omtalte Tractat imellem de vestlige Magter, og at denne derpaa var afsendt over Paris til London. Journal des Debats fortæller det Samme med det Tillæg, at Ratificationen var kommen til Paris og ufortøvet expederet til London, samt at man daglig ventede en lignende Ratifications Ankomst fra Lissabon. - Styrken af den spanske Jnvasionshær i Portugal anslaaes til 6000 Md. Efter Madrider Blade af 5te havde en Afdeling af samme adspredt 600 Miguelister ved Gouven, hvorpaa General Rodil havde opslaaet sit Hovedqvarteer, sammensteds. Forresten var Hærens Fremgang kun langsom, som en følge af den almindelige Mistro, hvormed den portugisiske Befolkning betragtede den.
Ribe Stifts Adresseaviser, 1834-05-23
De spanske Journaler beskjeftige sig allerede med at afgjøre, hvad Skjebne der venter D. Carlos og hans Familie, og mene, at en Forviisning til Philippinerne vil være uundgaaelig, hvad saa end Diplomatiken maatte have at indvende derimod. De spanske Gesandter ved Hofferne i Wien, Berlin og Petersborg have faaet Ordre til at vende tilbage til Madrid, fordi man har opgivet Haabet om at bevæge hine Hoffer til at anerkjende den nærværende spanske Regjering. Dronning Regentinden har besluttet at erkjende Brasilien for en uafhængig Stat og aabne de spanske Havne for det brasilianske Flag.
Ribe Stifts Adresseaviser, 1834-05-23
Portugal. Den vigtigste Efterretning herfra er, at Admiral Napier nu virkelig har indtaget Figueira. Fra Syden haves mindre gunstige Beretninger: Bernardo de Savar den 25de April bleven slagen af Miguelisterne ved Silves og havde seet sig nødt til at trække sig tilbage til Faro. J Norden var dermed Hertugen af Tercera trængt frem indtil Visen, havde sat sig i Besiddelse af denne Plads og var nu kun 25 Mile borte fra General Rodils Hovedqvarteer.
Ribe Stifts Adresseaviser, 1834-05-23
Storbrittannien og Jrland. Den af Lord Althorp indførte Bil om en Forbedring af Fattigvæsenets Organisation har fundet stor Modstand Underhuset, især den Bestemmelse i samme, hvorefter der skal oprettes en af 3 Personer bestaaende Auctoritet, som skal lede hele Landets Fattigvæsen. Jmidlertid blev billen med en overordentlig stor Majaritet antagen til anden Læsning d. 9de, formodentlig fordi man deels indsaae, at en Forandring af den nærværende Tilstand var aldeles nødvendig, deels haabede, at Billen i Committeen vilde modtage væsentlige Modificationer. Committeen begyndte sine Forhandlinger d. 14de, og efter saare langvarige Debatter blev Billens første Artikel antagen. - Tre forskjellige biller om Søndagens Heligholdelse ere allerede forelagte i den nærværende Parlament-Session; i Overhuset stred man d. 15de atter om denne Sag, og en Bil af Lord Wynford blev antagen til anden Læsning, uagtet Lordcantslerens Modstand og Bestræbelse for at gjøre dens Jndhold latterligt. Den 16de blev Tilværelsen af Tractaten imellem Engelland, Frankerig, Spanien og Portugal, paa Sir Vyvyans Spørgsmaal, officielt bekræftet af Lord Palmersion, som tillige lovede, at Tractaten skulde blive forelagt Huset, saasnart som Ratificationerne vare indløbne. Ministeren gav iligemaade et belgende Svar paa det Spørgsmaal, om det var ifølge denne Tractat, at spanske Tropper vare rykkede ind i Portugal. - General=Postmesteren, Hertugen af Richmond, er reist til Paris, for, som man troer, at fremme en hurtigere Communication imellem Engellands og Frankerigs Hovedstæder. Planen til en saadan er allerede lagt i forrige Aar, og, naar den en Gang bliver udført, vil man ved Hjælp af Jernbaner og Dampfartøier kunne reise fra London til Paris (c. 50 danske Mile) i 14 Timer for omtrent 11 Rdlr.
Ribe Stifts Adresseaviser, 1834-05-23
Belgien. D. 15de fremlagte Justitsministeren i Repræsentantkammeret to Lovforslag, som bleve modtaget med almindeligt bifald. J det første af disse anordenes Fængsel fra 1 til 5 Aar og Bøder fra 500 til 10000 Fr. for Enhver, der foretager Noget, for at fremme den oraniske Families Tilbagekomst, samt Fængsel fra 6 Maaneder til 2 Aar og Bøder fra 200 til 500 Fr. for Enhver, der i fiendtlig Hensigt imod Regjeringen gjør nogen offentlig Demonstration til Gunst for bemældte Familie, saasom opplanter en Fane, anlægger en Cocarderode. Det andet Forslag gaaer ud paa indvortes Uroligheders Undertrykkelse.
Ribe Stifts Adresseaviser, 1834-05-23
Tydskland. Til Senatet i Frankfurt er indkommet et med 73 Underskrifter (deriblandt Hr. v. Rothschilds) forsynet Bønskrift, hvori der ansøges om, at de i Constablervagten værende Fængsler maae flyttes til en mere afsidesliggende Egn i Staden, og at det, indtil dette skeer, maa indskærpes Vagtmandskabet, at det holder sig den Anordning efterrettelig, at fuld Brug af Vaaben først tør finde Sted, naar Publicum ved Trommeslag og Tromperstød er advaret, og at der navnligen ikke tør fyres med Skarpt, førend løse Skud først 2 Gange forgieves ere anvendte. - En, som det hedder, troværdig Efterretning fra Wien taler om en meget alvorlig Note fra de tre østlige Stormagter, hvilken især skal være rettet mod Frankerig, og hvori der protesteres imod enhver Jndblanding i den pyrenærske Halvøes Anliggender, ligesom og imod ethvert Forbund, der kan have slig Jndblanding til Følge. Den 5te Mai blev i Hoskirken i Jnnsbruck et Mindemærke opreist paa Andreas Hofers Grav. En stor Folkemængde havde indfundet sig til denne Fest, deriblandt den Forevigedes tre Svigersønner, hans nære Slægtning og Kampfælle, Johann Hofer, og mange andre af hans udmærkede Vaabenbrødre.
Ribe Stifts Adresseaviser, 1834-05-23
Jndenlandske Efterretninger. Tvende Liig af de 3 efter Branden i Hillerød savne Personer ere fundne. En Belønning af 100 Rbd. loves den, der først meddeler Procurator Delbanco Kjøbenhavn enten personlig Underretning om den 3die Savnede, Levin Wulff von Halles nuværende Opholdsted, eller, hvis han ved Døden skulde være afgangen, fuldstændig Oplysning og lovlig Beviis for hans Død.
Ribe Stifts Adresseaviser, 1834-05-23
Fra Skifteretten i Hillerød indkaldes Arvingerne efter afd. Borger og Kobberfører Peter Døffel, med Aar og Dags Barsel. Den Afdøde har været gift, men er senere separeret fra sin Hustru, og skal have 2 Sønner, men hverken disses eller hans Kones Navne og Opholdsteder vides nærmere, end at Konen skal opholde sig i Jylland.
Ribe Stifts Adresseaviser, 1834-05-23
J den hempelske Avis læses Følgende: Atter har Udgiveren den sørgelige Pligt at anmelde en Begivenhed af et særegent rædsomt Slags, som er mødt i Stoense Sogn paa Langeland den 12 Maii om Eftermiddagen, da en Gaardmand, ved Navn Mathias Larsen, uventet dræbte sin Kone, ved at slaae hende for Panden med en Øxe. Hun døde øieblikkelig, da Hovedskallen var knuset. Pspcologen giver denne gaabefulde Beslutning noget at granske over. Manden, som i 8 Aar har været givt med den Dræbte, med hvem han fik Gaarden, var efter Alles Vidnesbyrd, som kjendte ham, en af de ordentligste, skikkeligste og sædeligste Sognemænd og af sagtmodig Karacteer; Konen derimod var arrig, hidsig og levede heller ikke i god Forstaaelse med sin første Mand, der var en skikkelig og taalmodig Mand, som døde i sin bedste Alder. Allerede for et Aars Tid siden kom Matthias Larsen til Præsten og klagede for ham: "at onde Aander drev ham fra sit Hjem." Præsten, som opdagede, at han ikke var rigtig i Hovedet, talede ham da til Rette og formanede Konen til at omgaaes ham med Mildhed og Overbærelse. Tillige sørgede han for, at en Læge blev kaldet; men Manden var slet ikke at overtale til at bruge Lægemidler. Urigtig vedblev han at være i Hovedet, men arbeidede dog undertiden i Marken, indtil han bemeldte Dag tager Morder-Redskabet, gaaer ind i Sovekammeret, hvor Konen i Ro spandt paa sin Rok, og dræber hende uden mindste Forbittrelse. Præsten, som strax blev hentet, modtog han glad og tilfreds, uden mindste Anger og Fortydelse og saa rolig og tilfreds, som den, der havde gjort en god Gjerning. Ved at vises sin i Blod hensvømmende døde Kone svarede han roligt: "Vær ikke vred paa mig jeg har gjort en kjærlig Gierning baade imod hende og mig selv. Det kunde ikke være anderledes!" Den samme Rolighed beholdt han i Forhøret og bad Dommeren allene om den Naade og Skaansel, at han ogsaa maatte miste sit Hoved, saa var han vel fornøiet.
Ribe Stifts Adresseaviser, 1834-05-23
Aarhuus. J forrige Uge erfores fra mange Steder Vester paa, f. Ex. Frysendal, Sjelle, Nye &c., især i Skanderborg Amt, at meget Hornqvæg var pludseligt død paa Marken, i nogle Byer en Snees Stykker paa een Dag, for een Bonde i nogle faa Timer af hans 10 Køer de 9, a. J denne Anledning havde Redact. anmodet Hr. Dyrlæge Koppel, som har været kaldet ud til Sielle o. fl. St., om at meddele sig noget Paalideligt derom, og har fra ham under 17de Mai modtaget følgende Beretning: og ved Skovegnene har der i nogen Tid viist sig en paafaldende pludselig Dødelighed blandt Hornqvæget. Ved den nærmere Undersøgelse var det ikke mueligt at opdage anden Aarsag til denne, end et Jndseet noget mindre end almindelige Fluer, der paa de Steder Kreaturene hjemsøgtes vare saa hyppige at Græsningen derved fortnedes. Det er at formode, at dette skadelige Jnfects Fremkomme i Aar er blevet begunstiget ved i dets Udviklingsperiode at have havt meget mildt Veirligt; dette saavelsom hiint synes at bekræftet derved, at de Dage der ere kjølige findes de ikke, og Dødelighedens Standsning samt Sygdommens Formindskelse synes at være Følgen. Hvor disse formeentlige skadelige Infecter findes, vilde det vist være tilraadeligt i de meget varme Dage at holde Kreaturene inde fra Formiddagen Kl. 9. a 10 til Eftermiddagen Kl. 4 a 5." (Aarh. A.)
Ribe Stifts Adresseaviser, 1834-05-23
Horsens. En her hjemmehørende Karl har fra Aarhuus=Kanten hidbragt de naturlige Børnekopper; da al mulig Forsigtighed strax er iagttaget: Patienten er indlagt paa Sygehuset, hvor han nøie bevogtes haabe vi, snart at kunne tage Afsked igien med disse uvelkomne Gjæster. (Sk. A.)
Ribe Stifts Adresseaviser, 1834-05-23
Ved sidste Optælling var Folkemængden i Nørvang og Torrild Herreder 19863, i Hind og Ulfborg Herreder 10980, og i Gjording og Malt Herreder 8255.
Ribe Stifts Adresseaviser, 1834-05-23
Ved Tallotteriets 1266 Trækning i Altona udkom: No. 22. 66. 89. 77.
Ribe Stifts Adresseaviser, 1834-05-23
Ribe. Trinitatis Søndag prædiker i Domkirken, Hs. H. Hr. Stiftsprovst Dr. Frost, Ridder af Dannebrogen; i Cathrine Kirke Hr. Pastor de Thurah.
Ribe Stifts Adresseaviser, 1834-05-23
Døbt i Cathrine Kirke den 19de Mai, Væver Mads Hansens Datter, Abelone Hansen, i Lustrup. Fadderne: Vertshuush. L. B. Friis's Hustrue fra Tøndern, Pigen, M. Michelsdatter, Pigen M. Christensen, Gad. Poul Jversen og Ungk. E. Nielsen i Lustrup. S. D. Vognmand Terkel Terkelsens Datter, Maren Terkelsen, Fadd.; Vognmand Th. Mathiesens Hustrue, Pigen M. Thomsen, Vertshuush. S. T. Meller og Ungk. H. T. Puggaard. S. D. Smedemester C. Andersens Datter, Betty Cathrine Elisabeth Andersen. Fadderne: Skræddermester H. Mogensens Hustrue, Jomfru J. Lützau, Vertshuusb. N. Jensen og Uhrmager J. Schultz. S. D. Avlsbruger Anders Sørrensen Blinkenbergs Søn. Andreas Bertram Blintenberg. Fadderne: Vertshuusb. C. Blinkenbergs Hustrue fra Warde, Pigen J. M. Nielsdatter, Smedemester R. Blintenberg i Warde og Skomagersvend N. R. Blintenberg i Ribe, Begravet paa Cathrine Kirkegaard den 14de Mai. Huusmand Hans Pedersens Datter, Else Hansen, i Tveed, 8 Dage gl. Den 17de Daarekistelem Ole Pallesen, 55 Aar.
Ribe Stifts Adresseaviser, 1834-05-23
AVERTISSEMENTS. De unge Mennesker, som ere anmeldte til Optagelse paa Seminariet i Lyngbye til 1ste Ocfober d. A. ville møde hos mig förstkommende Torsdag den 29de Dennes om Morgenen Kl. 8, for at underkaste sig den foreløbige Proveexamen, og medbringe de i Reglementet af 10de Februarii 1818 88 510 befalede Attester. Lyngbye Seminarium d. 7de Mai 1834. N. Sidening.
Ribe Stifts Adresseaviser, 1834-05-23
Det bekjendtgjøres herved til Efterretning for Creditorerne i afdøde Kammerraad Tetens's Boe, at en Samling er berammet at afholdes paa Warde Byes Raadstue Mandagen den 9de Junii førstk. Formiddag Kl. 11, for at afhandle hvad der fra Boets Side bør foretages i Anledning af at den forfattede Revartition er indanket til Forandring ved den Kongelige Lands Hvad de Mødende beslutte, antages de overret. Udeblivende at samtykke i Overeensstemmelse med Pl. 21 April 1824. Warde Byefogedcontoir, den 16 Mai 1834. Wedel Heinen.
Ribe Stifts Adresseaviser, 1834-05-23
Alle og enhver som formene sig at have noget at fordre i Stervboet efter den heri Byen ved Døden afgangne Farver Johan Andreas Petersen, indkaldes herved i Overeensstemmelse med Plakaten af 26de October 1792, med 12 Ugers Varsel, til inden saadan Tids Forløb for undertegnede Skifteforvalter at anmelde og beviisliggjøre deres Krav. Hersleb, Weile den 9de Mai 1834. Folkets Kjerlighed til Fyrsten; en Tale holden i Romøe Kirke d. 28 Januar 1834, er at faa tilkjøbs hos Bogbinder Termansen for 5 a 6 s. De som tage 5 Exempl. faa det 6te uden pr. Stk. Betaling.
Ribe Stifts Adresseaviser, 1834-05-23
Auctions-Placat. J Følge tagen Bestemmelse under Skiftet efter Snedker Christen Henriksen Kloks afdøde Hustrue Ane Margrethe Sørensdatter bliver følgende dette Boe tilhørende faste Eiendomme, nemlig: 1, Gaarden No. 63 paa Holstebroe Byes Sønderlandsgade med paastaaende Bygninger og tilliggende Grund, Gaard og Haugeplads samt en ved Gaarden liggende Toft eller Grønne af Hartkorn syvogtyveto- ogtredivtedeel Alb. 12 Aare paa Holstebroe Byes Sønder Mark af Hartkorn frie Kjøbstædjord 1 Skp. 3 Fdk. 2 ellevetoogtredivtedeel Alb. 3, 2 Stk. Markjorder ligeledes paa Holstebroe Sønder, Mark Krimpendam og Penshøi kaldede af Hartkorn frie Kjøbstædjord 4 Skp. 3 Fkd. treottendedeel Alb. stillede til Bortsalg ved 3de offentlige Auctioner af hvilke de tvende første afholdes paa Holstebroe Raadstue og den tredie paa de sælgende Eiendomme saaledes: 1ste Auction Tirsdagen d. 17de Junii næst) hver Dags 2den Auction Tirsdagen d. 1ste Julii ) Form. Kl. 11. 3die Auction Onsdagen d. 16de Julii Eftermiddag Kl. 2, Dette bekjendtgjøres herved overeensstemmende med Plakaten af 22de April 1817 til Panthavernes og Lysthavendes Efterretning. Holstebroe den 9de Mai 1834. Nellemann.
Ribe Stifts Adresseaviser, 1834-05-23
Til næstkommende Michaeli Flyttetid Huusleilighed, bestaaende af tvende Værelser til Gaden, tvende Kammere til en Have, Kjøkken og Spisekammer at faae til Leie, naar man derom henvender sig til S. Simonsens Enke. Ribe d. 20 Mai 1834. boende i Sønderportsgade.
Ribe Stifts Adresseaviser, 1834-05-23
Creditorerne i Boet efter Snedker Christen Henriksen Kloks afdøde Hustrue Ane Margrethe Sørensdatter heraf Byen indkaldes herved med 12 Ugers Varsel til for undertegnede Skifteforvaltet i Boet inden foreskrevne Tids Forløb at anmelde og beviisliggjøre deres Fordringer. Holstebroe Byefogedcontoir den 9de Mai 1834. Nellemann.
Ribe Stifts Adresseaviser, 1834-05-23
Et Lommeuhr, med tvende Sølv Kasser, en Staalkjæde og en Sølv-Uhrnøgle, hvorpaa staaer Frivilligt Offer for Fædrelandet, er den 6te Mai tab: her i Byen. Finderen loves en god Douceur, naar Uhret indleveres paa Adressecontoiret. S. Simonsen i Hygum, Sognefoged.
Ribe Stifts Adresseaviser, 1834-05-27
aller Kongelig privilegerede. naadigst tiftsRider. A v. Adresse og med Brevposten. som forsendes. og Hertugdømmene. overalt i Danmark Tirsdagen den No. 42. 27de Mai. ved N. S. Hoboff i Ribe.)
Ribe Stifts Adresseaviser, 1834-05-27
Redigeres, trykkes og udgives
Ribe Stifts Adresseaviser, 1834-05-27
Rygtet gik, at den bekiendte Høvding Zumalacarregun var bleven tagen tilfange og strax skudt. - Et nyt spansk Blad, El Universale, som er redigeret i en friere Aand, end de øvrige spanske Blade, bebuder Jndkaldelsen af Cortes, som nær forestaaende. Det omtaler tillige nogle Uroligheder i Madrid, som dog ikke vare af Betydenhed.
Ribe Stifts Adresseaviser, 1834-05-27
Belgien. Det belgiske Kongepar har havt den Sorg at miste den 9 Maaneder gamle Kronprinds, som d. 16de ds om Aftenen bortreves af Døden. De belgiske Tidender, som tilkjendegive deres Smærte herover, yttre imidlertid med det Samme Haabet om, at dette Tab snart igien vil vorde erstattet. Ved at aabne de forrige brabantske Hertugers Gravhvælving, som i mange Tider har været tillukket, til Prindsens Bisættelse, har man fundet en Deel gamle meget vel vedligeholdte Ligkister, iblandt andre een med Aarstallet 1300, paa hvilken der laae et uhyre stort Sværd med det brabantske Vaaben. Ligeledes har man fundet en med det østerrigske Vaaben prydet Urne, som gjemmer Hjærtet af Erkehertug Ernst, General-Gouverneur i Nederlandene i det 16de Aarhundrede. -
Ribe Stifts Adresseaviser, 1834-05-27
Det katholske Universitet, hvis Stiftelse i Begyndelsen, fandt saa megen Modstand, vil blive aabnet endnu i Løbet af indeværende Aar. Biskopperne, fra hvilke denne Stiftelse udgaaer, have ansøgt om Pavens Samtykke, hvilken Opmærksomhed har, som man af det derpaa indløbne Svar kan see, været hans Hellighed meget behagelig.
Ribe Stifts Adresseaviser, 1834-05-27
Helvetien. Jmellem Lombardiet og Schweitz er Forbindelsen allerede afbrudt. Jntet Pas udstædes mere til Schweitz, og Adgangen fra de sydlige Cantoner til det østerrigske Jtalien tilstedes Jngen uden dem, der reise i Statsanliggender. Desuden trække Østerrigerne Tropper sammen baade i Lombardiet og i Tyrol. J sidstnævnte Landskab alene er en Hær paa 41000 Md. opstillet mod Schweitzergrændsen. - Ogsaa i Sardinien sammendrages Tropper, som det hedder, til Øvelse; men, som man troer, for at give den Sardiniske Note til Schmeitzerforbundet desto større Kraft. Desuagtet har det Genfer Statsraad paa den forhen omtalte Circulairskrivelse fra Zürich, i Anledning af de nye Noter, givet et Svar, der indeholder en Opfordring til at afvise de fremmede Magter med deres Besværinger og Fordringer.
Ribe Stifts Adresseaviser, 1834-05-27
Storbrittannien og Jrland. Hr. Ten nyson moverede nylig i Underhuset om at afskaffe den Lov, hvorved Parlamentets Varighed er fastsat til 7 Aar. Denne Motion gav Anledning til Debatter, under hvilke nogle Medlemmer erklærede sig for 5, Andre for 4, Tennyson selv for 3 Aar. Ministrene forsvarede det syvaarige Parlament, og deres Mening gik igjennem, dog ikke med saa stor en Majoritet, som man havde ventet. Lordcantsleren har i Overhuset indbragt to nye Biller, sigtende til en Reform i de kirkelige Anliggender. Den ene bil ophæver den hidtil bestaaende Indretning, hvorefter to forskjellige geistlige Embeder kunne være forenede i een Person; den anden ophæver de Geistliges Ret til at residere paa andre Steder end der, hvor de have deres kirkelige Forretninger. Begge bleve læste første Gang. - Tre af Napoleons Brødre, Lucian, Joseph og Jerome, befinde sig for Tiden i London.
Ribe Stifts Adresseaviser, 1834-05-27
Rusland. Anden Paaskedag fandt en stor Høitidelighed Sted i Petersborg, i det Storfyrst Alexander ved Jndtrædelsen i sin Myndigheds Alder aflagde Ed, baade som Tronfølger og som Tienestgjørende ved den russiske Hær. Den unge Fyrste, som var dybt bevæget under den høitidelige Handling, havde Dagen i Forveien sendt Gouverneuren i Petersborg Grev Essen, 50000 Rubler, til Uddeling iblandt Trængende. - Der tales om, at russiske Tropper trækkes sammen i Armenien, og at Redschid Pascha samler en betydelig Hær i Lille Asien; dersom det er fandt kan man maaskee vente vigtige Begivenheder i Orienten.
Ribe Stifts Adresseaviser, 1834-05-27
Ægypten. J Forbindelse med det, som nylig er mældt om russiske og tyrkiske Troppers Sammentrækning i Asien, staaet, hvad man hører fra Alexandria, at Mehemed Ali rustede sig af alle Kræfter, lod en stor Mængde Rekrutter udtage og havde bragt sin Marine til en saadan Høide, at den nu bestod af 6 Orlogskibe, 7 Fregatter, 5 Corvetter, 8 Brigger, 1 Cutter, 6 Brandere og 30 Transportskibe. - Midt under disse truende Varsler, kommer nu over Odessa den uventede og høist vigtige, men endnu ikke stadfæstede Efterretning, at Mehemed Ali er bleven myrdet.
Ribe Stifts Adresseaviser, 1834-05-27
Jndenlandske Efterretninger. Jfølge Cancellieskrivelse af 15de April sidstle kunne Udgifterne til Brød og Viin ei reparteres paa Sogne beboerne, da de paaligge Kirkeeieren som saadan Huusmænd og Jnderster paa Hovedgaardsforder ere pligtige til at svare den i Lovens 22313 og Forordning 8de Jan. 1810 omtalte Afgift af 8 s. til Kirken; derimod kan den ikke fordres af Andre end Familiefaderen eller dennes Enke.
Ribe Stifts Adresseaviser, 1834-05-27
Følgende Cavallerer og Betiente skulle ledsage Hs. Majest. Kongen paa Allerhøistsammes Reise i Jylland: Overkammerherre v. Hauch. Generallieutnant v. Bulow. Generalmajor v. Friboe, Generalmajor v. Christensen. Oberstlieutnant v. Hansen. Capt. H. v. Christensen. Adjutanten hos Generallieutenant v. Bülow, Lieutenant v. Dannemand. Hs. Majestæts Kabinets Sekretair, Justitsraad Feddersen. Hofinspecteur, Overkrigscommissair Schøn Krigsraad Holmer. Krigsraad Schmidt. berg. Kammerraad Howitz. Kammerfoureer, Kammerraad Jbsen. Endvidere: Kammerlakal Westergaard. Jæger Hesler. En Lakai. En Lakaldreng.
Ribe Stifts Adresseaviser, 1834-05-27
Capt. Bodenhoff er endvidere af den engelskevestindiske Øe Tortolas taknemmelige Jndvaanere, fordi han frelste dem fra den truende Fare, bleven foræret et kostbart sølv Bord-Service.
Ribe Stifts Adresseaviser, 1834-05-27
Den 15de Mai blev Hr. Regimentschirurg S. A.W. Stein creeret til Doctor i Medicinen med de sædvanlige Høitideligheder. Afdøde Conferentsaad Schleyer, Deputeret i det Kgl. Generaltoldkammer- og Commercekollegium, var født den 6te Mai 1766 i Kbhvn, hvor hans Fader var Bager; Moderen var en Datter af Provst Frimondt i Horsens. Han begyndte sin Embedsbane som Volunteur i daværende tydske Toldcontoir, 1786 tog han dansk juridisk Examen med bedste Characteer, og vandrede saaledes fremad i det tydske Toldsag i en Række af 53 Aar, bestandig erkjendt som en flittig, sit Fag aldeles opoffret og nidkjær Forretningsmand.